open-index/open-wikipedia-markdown huggingface dataset:
Yhdystie 2843

**Yhdystie 2843** kulkee Tammelan kunnan alueella Myllykylän Riihialholta Susikkaan kautta Lautaportaaseen, alkaen valtatie 10:ltä ja päättyen seututie 283:lle. Tie on 10 km pitkä, ja sen tiennimi koko matkalla on *Susikkaantie*.
Hyvästi Afrikka

**Hyvästi Afrikka** on vuonna 1966 julkaistu italialainen mondo-dokumentti, joka seuraa Afrikan tilannetta ja maanosan väkivaltaisia valtataisteluita 1960-luvulla, kun siirtomaaherruuden aikainen sorto vaihtuu paikallisten johtamaan sortoon.

Elokuva kiellettiin vuonna 1967 Suomessa kokonaan perusteella "raaistava". Kielto kumottiin korkeimmassa hallinto-oikeudessa, ja elokuvaa levitettiin leikattuna. *Hyvästi Afrikka* esitettiin leikkaamattomana ensimmäisen kerran Suomen televisiossa Yle Teema -kanavalla 15. lokakuuta 2003.

## Lähteet

## Aiheesta muualla
* 
* Korkeimman hallinto-oikeuden ennakkoratkaisu (KHO 1967-A-II-122)
* Arvostelu Elitistissä 24.11.2003
* Hyvästi Afrikka Leffatykissä
Jääpallon nelimaaottelu 1954

**Jääpallon nelimaaottelu 1954** oli jääpallomaajoukkueiden välinen turnaus, joka pelattiin Moskovassa, Neuvostoliitossa 24. - 28. helmikuuta 1954. Tämä oli ensimmäinen kerta, kun Neuvostoliitto osallistui pohjoismaiden kanssa yhteiseen turnaukseen, pohjoismaat olivat pelanneet keskenään aiemmin Oslon talviolympialaisissa 1952 ja Pohjoismaisissa kisoissa jo 1920 -luvulla. 

Turnauksen katsastusottelussa 25. tammikuuta Helsingissä Suomen A- ja B-joukkueet pelasivat kahden tunnin ottelun, jossa toinen tunti noudatettiin pohjoismaisia ja toinen neuvostoliittolaisia pelisääntöjä, jotka tuolloin poikkesivat jonkin verran toisistaan. Sääntökompromissien vuoksi turnauksen otteluita ei lasketa virallisiksi A-maaotteluiksi.

## Moskovan turnaus

### Sarjataulukko ja ottelutulokset

### Joukkueet

**Neuvostoliitto**: Anatoli Melnikov, Vladimir Bykov, Viktor Tšigirin, Ivan Kaptelov, Anatoli Vasiljev, Ivan Davidov, Boris Petrov, Benjamin Bystrov, Nikolai Martinov, Mihail Orehov, Vladimir Jelisarov.

**Ruotsi**: Yngve "Yppe" Palmqvist, Orvar Bergmark, Lasse Pihlgren, Tore Wikner, Olle Lindgren, Sture Strand, Martin Johansson, Tore Olsson, Olle Sääw, Rune Sääf, Sven Lööv.

**Suomi**: Kullervo Muurinen, Ohto Uotinen, Juhani Turpeenniemi, Veijo Saariaho, Antti Inkinen, Veikko Partanen, Martti Nyyssönen, Arto Raitavuo, Risto Ovaska, Stig-Göran Myntti, Kauko Tukiainen, Kauko Korpela, Tauno Timoska, Veikko Allinen, Alpo Aho, Heikki Ollikainen, Ville Kantanen.

## Viitteet

## Lähteet
* Urheilumme kasvot 3, sivu 515
* Palloliiton toimintakertomus 1954
Jari Metsberg

**Jari Metsberg** on suomalainen kitaristi ja kitaransoiton opettaja, joka on soittanut vuosien varrella lukuisissa tunnetuissa yhtyeissä, kuten Karma, Freud Marx Engels & Jung, Dallas Wayne & The Dimlights, Horseshoe sekä Paavo ja Zephyr. Vuodesta 2000 lähtien Metsberg on soittanut Jussi & The Boys -yhtyeessä.  Lisäksi Metsberg on tällä hetkellä lead-kitaristina suomalaisessa Luxury Liner -countrybändissä, jonka perustaja on Tuomas Metsberg.

## Lähteet

## Aiheesta muualla
* Jussi Raittisen virallinen Facebook-sivu
* Luxury Liner
* Dallas Wayne Home
* Get Back 
* Freud Marx Engels & Jung viralliset kotisivut
Issakainen

**Issakainen** on suomalainen sukunimi, joka on muun muassa seuraavilla henkilöillä:

*Helmi Issakainen (1907–1977), lastenkirjailija
*Martti Issakainen (s. 1943), kirjailija ja kirjankustantaja
*Raimo Issakainen (1933–2004), kenraaliluutnantti
*Sakari Issakainen (s. 1938), kirjailija 
*Tytti Issakainen (o.s. *Jäppinen*) (s. 1949), kirjailija, sanoittaja, säveltäjä, teatteriohjaaja ja viestinnän kouluttaja
*Viljo Issakainen (1947–2021), voimanostaja ja painonnostaja.
Jadeskorpionin kirous

**Jadeskorpionin kirous** (*The Curse of the Jade Scorpion*) on vuonna 2001 ensi-iltansa saanut Woody Allenin ohjaama elokuva. Tässä screwball-komediassa viekas hypnotisoija saa vakuutustarkastajan ja tehokkuuskonsultin toteuttamaan jalokiviryöstön.

## Arvioita
*Turun Sanomien* Tapani Maskulan mielestä *Jadeskorpionin kirous* edustaa ulkoisesti taattua Woody Allenia: ”sävytetty lavastus, hivelevä taustamusiikki ja mutkikas tarina nivoutuvat konseptiin hiottuina, yksityiskohdiltaan asiantuntevasti epookkia tukevina elementteinä.” Hän kuitenkin kaipaisi Allenilta tällaisten nostalgiapakettien sijaan terävämpiä luotauksia amerikkalaiseen nykykulttuuriin: ”Tyylikkään pintasilauksen alta *Jadeskorpionin kirouksesta* paistaa läpi kärttyisän miehen taaksepäin tuijottava äksyily.” 

## Lähteet
Janhonen

**Janhonen** on muun muassa seuraavien suomalaisten henkilöiden sukunimi:

*Herbert Janhonen (1888–1973), merikapteeni, merenkulkuneuvos ja laivanvarustaja
*Hilja Haapala (oik. *Janhonen*, 1877–1858), kirjailija
*Julius Janhonen (s. 1999), jääkiekkoilija
*Pauli Janhonen (1914–2007), kilpa-ampuja
*Toivo Janhonen (1886–1939), pappi, Maalaisliiton kansanedustaja ja ministeri.
Cassandra’s Dream

**Cassandra’s Dream** on vuonna 2007 ensi-iltansa saanut Woody Allenin ohjaama ja käsikirjoittama dramaattinen jännityselokuva.

## Juoni
Lontoolaisveljesten Terryn (Colin Farrell) ja Ianin (Ewan McGregor) ravintoloitsijavanhemmat arvostavat kovasti Howard-setää (Tom Wilkinson), menestyvää liikemiestä.

Pojat ostavat hyväkuntoisen purjeveneen, jota heille tarjotaan yllättävän edullisesti. Veneen nimeksi tulee *Cassandra’s Dream* sen greyhound-koiran mukaan, jota veikkaamalla pojat voittivat venerahat. Pojat eivät tiedä, että kreikkalaisessa mytologiassa Kassandra oli tuhoa ennustava profeetta, jota ihmiset eivät kuunnelleet. 

Pojat veneilevät tyttöystäviensä kanssa, kunnes Ian iskee silmänsä upeaan näyttelijään Angela Starkiin (Hayley Atwell).

Terry kärsii peliriippuvuudesta, ja Ian alkaa haaveilla sijoittamisesta kalifornialaisiin hotelleihin ja uuden elämän aloittamisesta Angelan kanssa. He pyytävät apua rikkaalta Howard-sedältä, joka lupaakin sitä mutta vastapalvelusta vastaan: poikien olisi murhattava muuan todistaja, tai muuten Howard itse joutuu vankilaan.

Murha onnistuu vasta toisella kerralla. Ian ottaa asian kevyesti, mutta Terry sortuu omantunnon tuskissaan viinaan ja pillereihin ja kertoo lopulta Ianille, että aikoo mennä tunnustamaan murhan poliisille. Ian kysyy neuvoa Howard-sedältä, ja heidän johtopäätöksensä on, että myös Terryn on kuoltava.

## Näyttelijät

## Lähteet

## Aiheesta muualla
*
Jääpallon Maakuntasarja 1952

**Jääpallon Maakuntasarja 1951-1952** pelattiin cup-kilpailuna. Osallistuvia joukkueita sarjassa oli 37, jaettuna neljään lohkoon. Suomensarjaan nousi vain helsinkiläinen BK Sparta, Tornion Palloveikkojen ja Turun Palloseuran luovuttua karsinnoista.

## Maakuntasarja
### Pohjoislohko

### Länsilohko

### Etelälohko

### Itälohko

### Karsintaottelut

Bollklubben Sparta Helsingistä nousi Suomensarjaan.

## Lähteet
Julkunen

**Julkunen** on muun muassa seuraavien henkilöiden sukunimi:

*Ilkka Julkunen (s. 1956), lääkäri ja virusopin emeritusprofessori
*Ilse Julkunen (s. 1956), yhteiskuntatieteilijä ja professori
*Jaakko Julkunen (1938–2011), valokuvaaja
*Jarmo Julkunen (s. 1973), ukulelensoittaja
*Juha Julkunen (s. 1968 tai 1969), umpihankihiihtäjä
*Kaarlo Julkunen (1897–1976), toimittaja ja runoilija
*Katri Vehviläinen-Julkunen (o.s. *Vehviläinen*, s. 1957), Kuopion yliopiston vararehtori, Itä-Suomen yliopiston hoitotieteen professori
*Marja-Liisa Julkunen (o.s. *Heiskanen*, 1943–2019), opettaja ja kasvatustieteen professori
*Marko Julkunen (*Mr. Breathless*), rock and roll -pianisti ja laulaja
*Martti Julkunen (1940–2015), historiantutkija ja Turun yliopiston poliittisen historian dosentti
*Olli Julkunen (s. 1981), jääkiekkoilija
*Raija Julkunen (s. 1944), yhteiskuntatieteilijä
*Riitta Julkunen-Tiitto (s. 1954), kasvitieteilijä ja kasviekologian professori
*Teuvo Julkunen (1928–2017), tekniikan tutkija, professori
*Timo Julkunen (s. 1963), näyttelijä

## Entinen nimi
*Edla Lyytinen (o.s. *Julkunen*, 1874–1919), kansanedustaja (sos.dem.)

## Kuvitteellisia henkilöitä
*Julkunen Tiprusta, Radioateljeen *Uusi vuosi – vuoden vaihtuessa* -ohjelmassa esiintyvä hahmo
Wally Pfister

**Wally Pfister** (s. 8. heinäkuuta 1961) on yhdysvaltalainen Oscar-palkittu elokuvaaja. Hän on tunnettu kuvaajana esimerkiksi Christopher Nolanin elokuvissa *[[Yön ritari]]* ja *[[Inception]]*. Vuonna 2014 ensi-iltansa saanut tieteiselokuva *[[Transcendence]]* oli Pfisterin debyytti ohjaajana.

## Filmografia
### Elokuvaajana
**[[Memento]]* (2000)
**[[Rustin]]* (2001)
**[[Scotland, PA]]* (2001)
**[[Insomnia (vuoden 2002 elokuva)|Insomnia]]* (2002)
**[[Laurel Canyon]]* (2002)
**[[The Italian Job]]* (2003)
**[[Batman Begins]]* (2005)
**[[Slow Burn]]* (2005)
**[[The Prestige]]* (2006)
**[[Yön ritari]]* (2008)
**[[Inception]]* (2010)
**[[Moneyball]]* (2011)
**[[Marley]]* (2012)
**[[Yön ritarin paluu]]* (2012)

### Ohjaajana
**[[Transcendence]]* (2014)

## Lähteet
Suomen Suunnistusliitto

**Suomen Suunnistusliitto** on suunnistuksen kattojärjestö Suomessa. Liitto perustettiin 18. maaliskuuta 1945 nimellä Suomen Suunnistamisliitto. Nimi muutettiin vuonna 1959 Suomen Suunnistusliitoksi. Suomen Suunnistusliiton lajeja ovat suunnistuksen lisäksi hiihtosuunnistus, pyöräsuunnistus ja tarkkuussuunnistus. Liittoon kuuluu noin 400 jäsenseuraa.

Suomen Suunnistusliitto on Vapaaehtoisen pelastuspalvelun valmiusjärjestö.

Suunnistusliitto alkoi vuonna 1946 julkaista *Suunnistamisreiteiltä*-lehteä. Vuodesta 1950 lehden nimeksi muutettiin *Suunnistaja*.

## Talous
Suomen Suunnistusliitto on saanut vuosina 2018–2023 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 5&nbsp;010&nbsp;860 euroa. Vuosittainen tuki on ollut vuodesta 2023 lähtien 805&nbsp;000 euroa.

## Lähteet
Pelko ja rakkaus

**Pelko ja rakkaus** on marraskuussa 2012 ilmestynyt Yön yhdeksästoista studioalbumi. Lähes kolmenkymmenen Poko Rekordsilla vietetyn vuoden jälkeen se oli yhtyeen ensimmäinen levy, jonka julkaisi Epe Heleniuksen ja Gabi Hakasen perustama Ratas Music Group. Singleinä siltä julkaistiin kappaleet *[[Pelko ja rakkaus (kappale)|Pelko ja rakkaus]]*, *[[Syyt syntyjen]]* sekä *[[Helmoista taivaan]]*. Yhtyeen kahden edellisen studioalbumin tapaan, myös *Pelko ja rakkaus* äänitettiin usealla studiolla eri paikkakunnilla. Levyn kannen on suunnitellut Herra Ylppö. Albumi on ensimmäinen Yön 2000-luvun albumi, jolla Jussi Hakulinen ei ole mukana.

Levyä myytiin nopeasti platinalevyyn oikeuttava määrä, mutta kriitikoilta se ei saanut kehuja. Esimerkiksi *[[Rumba (lehti)|Rumban]]* toimittaja Markku Halme kuvasi sitä jopa "patentoiduksi paskaksi" ja muutoinkin albumia arvosteltiin intohimon puutteesta.

## Listasijoitukset ja myyntiluvut
Albumi nousi Suomen virallisen listan kärkeen heti ilmestymisviikollaan ja pysyi listalla viidentoista viikon ajan. Levy saavutti platinarajan puolessatoista viikossa ja yhteensä sitä on myyty lähes 23 000 kappaletta.

## Konserttikiertue
Yö järjesti myös *Pelko ja rakkaus* -nimisen konserttikiertueen, joka käsitti yhteensä 31 esiintymistä eri puolilla Suomea sekä myös yhden konsertin Tallinnassa. Se alkoi 4. Lokakuuta 2012 Rovaniemeltä ja päättyi 16. Joulukuuta Tampereelle. Konsertit olivat edellisvuoden 30-vuotisjuhlakiertueesta poiketen huomattavasti pelkistetympiä, vaikka niissä käytettiinkin paljon erilaisia valoja, kuvia ja animaatioita. Yö esiintyi puoliakustisesti ja lähes kolmen tunnin mittaisissä konserteissa oli myös väliaika. Uusien kappaleiden lisäksi kuultiin vanhempaa materiaalia sekä harvinaisempia kappaleita yhtyeen uran varrelta.

## Arvioita
*Rumba: 
*V2.fi: 

## Kappaleet
#
#
#
#
#
#
#
#
#
#
#
#

## Muusikot
;Yö
*Olli Lindholm ‎– laulu
*Daffy Terävä ‎‎– kitara, syntetisaattoribasso
*Jukka Lewis ‎‎– basso, taustalaulu, laulu (6)
*Ari Toikka ‎‎– rummut
*Mikko Kangasjärvi ‎‎– piano, kosketinsoittimet, kellopeli
*Jari Latomaa ‎‎– kosketinsoittimet, akustinen kitara, taustalaulu 
;Vierailijat
*Eija Laru – alttoviulu
*Nina Kulhia – viulu
*Lotta Laaksonen – viulu
*Henrik Perelló – viulu
*Anu Rasimus – viulu (4)
*Eemil Tikanmäki – viulu
*Mirkku Mattinen – sello
*Harri Topi – sello (12)
*Kari Nikkanen – oboe
*Masa Orpana – saksofoni (2, 10)
*Aki Välimäki – flyygelitorvi

## Lähteet
*Yö ‎– Pelko Ja Rakkaus Discogs.

### Viitteet

## Aiheesta muualla
* ''Pelko ja Rakkaus'' discogs.com -sivustolla
Tohtori T ja naiset

**Tohtori T ja naiset** (*Dr. T and the Women*) on vuonna 2000 ensi-iltansa saanut Robert Altmanin ohjaama elokuva.

## Näyttelijät

## Lähteet
Robert Altmanin huonot vitsit

**Robert Altmanin huonot vitsit** (*A Prairie Home Companion*) on Robert Altmanin ohjaama, hänen viimeisekseen jäänyt elokuva vuodelta 2006.

Elokuva kertoo pitkäaikaisen, elävän yleisön edessä toteutetun radion kantrimusiikishown esiintyjistä ja maailmasta. Käsikirjoituksen teki show’n vetäjä, kirjailija Garrison Keillor.

## Näyttelijät

Lähde: 

## Lähteet
Kantabrianajokoira

**Kantabrianajokoira** (kantabrian murteella *sabuesu cántabru*, ) on espanjalainen koirarotu.

## Ulkonäkö
Karvapeite on musta ruskein ja valkoisin merkein (tricolor eli kolmivärinen).

## Luonne ja käyttäytyminen
Kantabrianajokoiraa käytetään jäljestykseen, ja se metsästää ajueissa. Sen pääasiallista riistaa ovat jänis ja villisika. Se on puhtaasti työkoira eikä sovellu pelkäksi seurakoiraksi. Rotu tulee hyvin toimeen muiden koirien kanssa.

## Alkuperä
Kantabrianajokoira on kotoisin maan pohjoisosasta Kantabriasta. Ensimmäiset maininnat siitä ovat 1800-luvun alusta, jolloin sitä esiintyi paikallisilla vuoristoalueilla. Sitä on käytetty alueen vuoristoissa metsästykseen satojen vuosien ajan, ja se kykenee metsästämään kaikenlaista riistaa: villisikaa, jänistä, ruskeakarhua, sutta, saksanhirveä, kettua, metsäkaurista ja gemssiä.

Rotu ehti vuosien ajan sekoittua muiden koirien kanssa, kunnes vuonna 2005 perustettiin Asociación Española del Sabueso Cántabro, joka otti tehtäväkseen sen elvyttämisen. 

## Lähteet

## Aiheesta muualla
* Asociación Española del Sabueso Cántabro
Satiinin puna

**Satiinin puna** (*Al-satan al-akhmar*, *Satin rouge*) on vuonna 2002 ensi-iltansa saanut tunisialaisen Raja Amarin ohjaama elokuva. Siinä perinteinen kodinhoitoon jämähtänyt tunisialainen leskirouva vapauttaa itsensä ryhtymällä harrastamaan vatsatanssia.

## Näyttelijät

## Vastaanotto
*[[Film-O-Holic.com]]*-elokuvasivuston Rita Aihosen mukaan *Satiinin punaa* markkinoitiin Suomessa ”naisohjaajan uskaliaana elokuvana”, mikä hänestä alleviivaa turhaan elokuvan feministisiä lähtökohtia eikä suomalaisessa kulttuurissa merkitse mitään. Hänestä on sääli, miten arkisesti elokuvassa kuvataan vatsatanssia verrattuna vaikkapa Carlos Sauran flamencoelokuviin. *[[Helsingin Sanomat|Helsingin Sanomien]]* Helena Ylänen sanoo Raja Amarin edustavan Férid Boughedirin ja Moufida Tlatlin jälkeistä tunisialaisohjaajien sukupolvea, eikä tämän elokuvan perusteella pidä häntä kovin taitavana henkilöohjaajana. Siksi päähenkilön muutosprosessi ei hänestä avaudu kovin uskottavana.

## Lähteet
Vaarallista seuraa (vuoden 1999 elokuva)

**Vaarallista seuraa** () on vuonna 1999 ensi-iltansa saanut ranskalaisen Jean-Pierre Amérisin ohjaama elokuva.

## Lähteet
Ytimessä

**Ytimessä** (*The Core*) on vuonna 2003 ensi-iltansa saanut Jon Amielin ohjaama yhdysvaltalainen katastrofielokuva, jossa tutkijat porautuvat maapallon ytimeen.

## Arvioita
*Turun Sanomien* Päivi Valotien mielestä maailmanlopun uhkakuvia maalaileva *Ytimessä* on mahtipontinen katastrofielokuva, joka etenee ilman yllätyksiä lajityyppinsä lapsellisimpien tusinatuotteiden kaavoja toistaen. Edes erikoisefektit eivät säväytä: ”Maan läpi matkaaminen näyttää kovin tylsältä puuhalta, lähinnä samalta kuin tuijottelisi laavalampun sisälmystä.” 

## Lähteet
Heikki Hyvönen (jääpalloilija)

**Heikki Hyvönen** (s. 20. marraskuuta 1967 Tornio) on suomalainen uransa lopettanut jääpalloilija. Hän edusti Bandyliigassa pelaavaa Porin Narukerää. 

Hyvösen kasvattajaseura on torniolainen Länsi-Rajan Konkarit, josta hän siirtyi Narukerään jo 1980-luvun lopulla. Hyvönen on pelannut myös Ruotsin pääsarjassa kolmen kauden ajan seuroinaan Ljusdals BK ja IFK Motala. 

Suomen jääpallomaajoukkueessa hän on pelannut 42 A-maaottelua ja ollut mukana MM-kilpailuissa 1999 ja 2001.

Bandyliigakausi 2013–2014 oli Hyvösen 21. ja viimeinen pääsarjakausi Suomessa. Uransa jälkeen hän toimi Narukerän valmentajana kaudet 2014-18.

Hänen poikansa Jaakko Hyvönen on myös pääsarjatason jääpalloilija.
## Lähteet
*International Bandy Database
*Narukerän kotisivut 
*Länsi-Rajan Konkarien kotisivut
Muutama päivä syyskuussa

**Muutama päivä syyskuussa** (*Quelques jours en septembre*) on vuonna 2006 ensi-iltansa saanut Santiago Amigorenan ohjaama elokuva.

## Näyttelijät

## Lähteet
The Machinist

**The Machinist** (televisioesityksessä **Koneenkäyttäjä**, *El Maquinista*) on vuonna 2004 ensi-iltansa saanut Brad Andersonin ohjaama psykologinen trilleri. Sen pääosia esittävät Christian Bale ja Jennifer Jason Leigh.

## Juoni
Anoreksiasta ja unettomuudesta kärsivä Trevor pesee pakkomielteisesti käsiään lipeällä, tarkkailee sairaalloisesti painoaan ja vierailee ilotytön luona ja lentokentän baarissa. Päivisin hän työskentelee tehtaalla sorvin ääressä puhumatta juuri kenellekään. Kun tehdashalliin ilmaantuu outo hitsaaja, alkaa tapahtua, mutta ovatko tapahtumat totta vai sairaan Trevorin harhoja?

## Arvioita
*Turun Sanomien* Tapani Maskulan mielestä *The Machinist* ei ole virheetön elokuva, mutta vangitsee ja kiehtoo mielikuvitusta: ”Lohduttavasti se todistaa amerikkalaisten ohjaajien sankkaan joukkoon yhä mahtuvan myös omaperäisiä vastavirtaan kulkijoita.” Hämmästyttävää Maskulan mielestä on ennestäänkin laihan Christian Balen kolmanneksen painonpudotus anorektikon roolia varten, mistä tuli elokuvan tärkeimpiä visuaalisia tunnusmerkkejä.

## Lähteet
Punch-Drunk Love – rakkauden värit

**Punch-Drunk Love – rakkauden värit** () on vuonna 2002 ensi-iltansa saanut yhdysvaltalainen romanttinen draamakomediaelokuva, jonka on ohjannut ja käsikirjoittanut Paul Thomas Anderson. Sen pääosissa ovat Adam Sandler ja Emily Watson.

*Punch-Drunk Love – rakkauden värit* sai maailmanensi-iltansa Cannesin elokuvajuhlilla 2002, jossa se kilpaili Kultaisesta palmusta. Paul Thomas Anderson palkittiin elokuvajuhlien parhaan ohjaajan palkinnolla. Adam Sandler sai myös roolistaan parhaan miespääosan Golden Globe -ehdokkuuden.

## Juoni
Barry (Adam Sandler) on hissukkamainen seitsemän sisarensa nöyryyttämä vanhapoika, jolla on humoristisia WC-tarvikkeita myyvä yritys. Mies ihastuu häntä vaivihkaa lähestyvään brittikaunokaiseen, mutta turvautuu arkuuksissaan mieluummin maksulliseen puhelinseksipalveluun, joka osoittautuu kiristäjien virittämäksi ansaksi.

## Näyttelijät

## Arvioita
*Turun Sanomien* Tapani Maskulan mielestä *Punch-Drunk Love* on pitkälti vain venytetty vitsi ja itsetarkoituksellinen ilveily. Elokuvan värikäs musikaaliestetiikka on ristiriidassa sen paikoilleen jämähtäneen toteutuksen kanssa, joka kärjistyy koomikko Adam Sandlerin fyysisessä kömpelyydessä. ”Hempeää hupsuttelua vaativissa kehyksissä on äärimmäisen vaikea niellä hänen neuroottisen kiukuttelevaa aikuislastaan, josta ei häivähdä esiin lainkaan romantiikan hehkua eikä liikunnan iloa.”

## Lähteet

## Aiheesta muualla
* 
* 
*
Ikuisuus ja päivä

**Ikuisuus ja päivä** () on vuonna 1998 ensi-iltansa saanut Theó Angelópouloksen ohjaama elokuva, jossa Bruno Ganz esittää iäkästä kreikkalaista runoilijaa, joka saa tietää olevansa vakavasti sairas. Hän kohtaa laittomasti maahan muuttaneen albanialaispojan ja estää ensin tämän pidätyksen ja sitten kaappauksen.

## Lähteet
Ikuinen rakkaus (vuoden 2001 elokuva)

**Ikuinen rakkaus** () on vuonna 2001 ensi-iltansa saanut Vicente Arandan ohjaama elokuva. Elokuva kertoo 1500-luvulla eläneestä kuningatar Johanna Mielipuolesta ja hänen uskottomasta puolisostaan, kuningas Filip Komeasta.

## Lähteet
Varastettu elämä (vuoden 1998 elokuva)

**Varastettu elämä** (*Voleur de vie*) on vuonna 1998 ensi-iltansa saanut Yves Angelon ohjaama ranskalainen elokuva.

Tarinassa Alda, sisarensa Olga ja tämän tytär Sigga asuvat vanhassa talossa meren rannalla, hautausmaan vieressä. Itsevarma Alda ”keräilee” miessuhteita, joita Olga taas välttelee mutta on silti Aldalle kateellinen.

## Lähteet
Royal Tenenbaums

**Royal Tenenbaums** (*The Royal Tenenbaums*) on vuonna 2001 ensi-iltansa saanut Wes Andersonin ohjaama komediaelokuva. Sen pääosia näyttelevät Danny Glover, Gene Hackman, Anjelica Huston, Bill Murray, Gwyneth Paltrow, Ben Stiller, Luke Wilson ja Owen Wilson. Elokuva perustuu kuvitteelliseen romaaniin ja seuraa kolmen lahjakkaan sisaruksen elämää: he kokevat nuoruudessaan suurta menestystä, mutta aikuisuudessa heitä kohtaavat sitäkin suuremmat pettymykset ja epäonnistumiset. Sisarusten omalaatuinen isä, Royal Tenenbaum (Hackman), jättää perheensä heidän ollessaan nuoria ja palaa heidän luokseen vasta heidän aikuistuttuaan väittäen sairastavansa parantumatonta sairautta. Hän yrittää sovitella välinsä lastensa ja vaimonsa (Huston) kanssa, josta hän on eronnut, muttei virallisesti hakenut avioeroa.

*Royal Tenenbaums* sai ensi-iltansa jälkeen New Yorkin elokuvajuhlilla positiivisia arvosteluja kriitikoilta, ja se oli Wes Andersonin taloudellisesti menestynein elokuva aina vuoden 2014 *[[The Grand Budapest Hotel]]iin* asti. Gene Hackman voitti roolisuorituksestaan parhaan miespääosan Golden Globe -palkinnon musikaali- tai komediaelokuvien sarjassa. Lisäksi Anderson ja Owen Wilson olivat ehdolla parhaan alkuperäisen käsikirjoituksen Oscar-palkinnon saajiksi. Vuonna 2016 *Royal Tenenbaums* äänestettiin BBC:n kyselyssä tämän vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa. Seuraavana vuonna BBC:n äänestyksessä 253 eri puolilta maailmaa olevaa kriitikkoa valitsi elokuvan kaikkien aikojen sadan parhaan komedian listalle.

## Juoni
Tenenbaumin perheen kolme lahjakasta lasta – bisnesnero Chas, adoptoitu näytelmäkirjailija Margot ja tennistaituri Richie – saavuttavat suuria menestyksiä jo nuoruudessaan. Heidän omalaatuinen isänsä Royal ilmoittaa kuitenkin perheelleen eroavansa vaimostaan Ethelinestä ja hylkää lapset, mikä jättää pysyvän jäljen sisarusten aikuistumiseen.

22 vuotta myöhemmin perhe on kohdannut vastoinkäymisiä: Chas on ylisuojeleva vaimonsa kuoleman jälkeen, Margot on onnettomassa avioliitossa Raleigh St. Clairin kanssa, ja Richie on kärsinyt henkisen romahduksen. Kun Royal saa tietää Ethelinen aikovan avioitua kirjanpitäjänsä Henry Shermanin kanssa, hän tekeytyy vakavasti sairaaksi voittaakseen perheensä takaisin. Perhe kokoontuu yhteen, mutta Royalin valhe paljastuu pian Henryn tutkiessa asiaa. Samaan aikaan pinnan alla kuplii: Margot’lla on suhde perheen ystävän Eli Cashin kanssa, mikä paljastuu muille perheenjäsenille. Totuuden selviäminen perheen salaisuuksista, kuten Margot’n menneisyydestä, laukaisee kriisin, jonka seurauksena Richie yrittää itsemurhaa. Vähitellen perheenjäsenet joutuvat kohtaamaan traumansa ja tekemään sovinnon menneisyytensä kanssa.

Kaaottisen tilanteen jälkeen perhe alkaa eheytyä. Royal hakee vihdoin avioeroa antaakseen Ethelinelle mahdollisuuden onneen, ja perheenjäsenet löytävät uusia suuntia elämälleen. Royal Tenenbaum kuolee myöhemmin sydänkohtaukseen 68-vuotiaana. Hautajaisissa hänet muistetaan hänen itse keksimällään hautakirjoituksella, joka kuvaa hänen yritystään olla osa perhettään loppuun saakka.

## Lähteet
The Fountain

**The Fountain** (*The Fountain*) on vuonna 2006 ensi-iltansa saanut Darren Aronofskyn käsikirjoittama ja ohjaama romanttinen draamaelokuva, jonka pääosia esittävät Hugh Jackman ja Rachel Weisz.

Elokuva oli ehdolla Parhaan musiikin Golden Globe -palkinnon saajaksi.

## Näyttelijät

## Lähteet
Zapoljarnyin piiri

**Zapoljarnyin piiri** () on laaja paikallista itsehallintoa toteuttava kunnallispiiri Venäjän Nenetsian autonomisessa piirikunnassa.

Piiri kattaa koko Nenetsian lukuun ottamatta pääkaupunki Narjan-Maria. Piirin on pinta-alaltaan noin 176 700 neliökilometriä eli puolen Suomen kokoinen. Kunnallispiirin leveys on noin 950 kilometriä ja ulottuvuus pohjois-etelä -suunnassa noin 320 kilometriä.

Zapoljarnyin piirin hallinnollisena keskuksena toimii Iskatelein kaupunkityyppinen taajama, jossa asui vuoden 2010 väestönlaskennan aikaan 6 881 henkeä (vuonna 2012: 6936 as.). Koko piirissä asukkaita oli vajaa puolet Nenetsian asukkaista eli 20&nbsp;432 henkeä. Vuoden 2012 tammikuun alun väkilukuarvioksi Rosstat esitti piirille 20&nbsp;062 ja koko Nenetsian asukasluvuksi 42&nbsp;437. Tilastojen valossa kaupunkialueet eli Narjan-Mar ja Iskantelein taajama kasvoivat ja maaseutukuntien väestö paria poikkeusta lukuun ottamatta pieneni 2010 väestönlaskentaan verrattuna.

Zapoljarnyin piiri on perustettu vuonna 2005. Piiriä johtaa *Aleksander Bezumov*. Piiriin kuuluu yksi kaupunkikunta (Iskatelei) ja 18 maalaiskuntaa. 
Yhden maalaiskunnan keskus eli Harutan taajama sijaitsee eksklaavina Komin tasavallan pohjoisosissa, mutta kuuluu silti Nenetsian paikallishallinnon piiriin.

Oheisessa taulukossa on esitetty Zapoljarnyin piirin kuntajako vuoden 2010 väestönlaskennan mukaisine asukaslukuineen. Piiriin kuuluu yhteensä 19 kaupunki- tai maalaiskuntaa (taulukossa c.= сельсовет= kyläneuvosto (maalaiskunta), г.п.= городское поселение= kaupunkikunta; п.= посёлок= taajama, п.г.т.= посёлок городского типа= kaupunkityyppinen taajama).

## Lähteet

## Aiheesta muualla
*Zapoljarnyin piirin sivusto   (zrnao.ru)
*Zapoljarnyin piiri Nenetsian autonomisen piirikunnan sivustolla   (adm-nao.ru)
Kantabrianvesikoira

**Kantabrianvesikoira** (, ) on espanjalainen koirarotu. Se ei ole FCI:n eikä Real Sociedad Canina de Españan hyväksymä, mutta alueellinen ympäristöministeriö MMA tunnusti sen viralliseksi roduksi 22. maaliskuuta 2011.

## Ulkomuoto
Kantabrianvesikoira on keskikokoinen, lihaksikas, elegantti ja tasapainoinen koira. Kirsu, huulet ja silmäluomet ovat joko mustat tai ruskeat. Iho on joustavaa, ohutta ja tiivistä. Karvapeite on vesikoirille tyypilliseen tapaan kihara, vedenkestävä ja tiheä. Runsas alusvilla muodostaa kasvaessaan karvapeitteeseen rastamaisia "laattoja", minkä vuoksi karvapeite pysyy helppohoitoisempana jos sen leikkaa säännöllisesti lyhyeksi. Väri on yleensä valkoinen, mutta myös mustia, musta-valkoisia ja fawn-valkoisia yksilöitä esiintyy. Urosten säkäkorkeus on 42–45&nbsp;cm ja paino 15–17&nbsp;kg, nartuilla vastaavat mitat ovat 40–43&nbsp;cm ja 12–14&nbsp;kg.

Rotu eroaa selvästi sekä ulkoisesti että geneettisesti lähialueiden ja naapurimaiden vesikoirista. Geneettisten tutkimusten mukaan se on yhtä lähellä villakoiraa ja barbetia kuin espanjanvesikoiraa. Se on esimerkiksi pienikokoisempi ja kevytrakenteisempi kuin espanjanvesikoira.

## Luonne ja käyttäytyminen
Kantabrianvesikoira on älykäs, aktiivinen, iloinen, itsevarma ja erittäin oppivainen työkoira. Se on erinomainen uimari, joka nauttii vedestä. Se on kotioloissa tyyni ja hiljainen, mutta työskennellessään aktiivinen. Jalostuksessa pääpaino on koirien rohkeudessa, valppaudessa, älykkyydessä, työhalukkuudessa, luontaisessa vedestä nauttimisessa ja ennen kaikkea yleisessä laadussa. Arkuus ja aggressiivisuus ovat ei-toivottuja ominaisuuksia.

## Alkuperä
Kantabrianvesikoira on ikivanha rotu, jolla on yhteinen alkuperä barbetin kanssa. Sen sosiaaliset, kulttuurilliset, historialliset ja maantieteelliset juuret ovat vahvasti sidoksissa Biskajanlahden kylissä, erityisesti Kantabrian rannikolla, mutta myös osittain Itä-Asturiassa ja Länsi-Vizcayassa. Sitä on perinteisesti käytetty kalastukseen liittyviin tehtäviin: pyydystämään yli laidan pudonneita tai verkoista karanneita kaloja, paikantamaan matalikoissa uivia kaloja, valvomaan saaliita veneen ollessa ankkuroituna satamassa, kuljettamaan köysia veneestä toiseen tai kiinnittämistä varten laiturille ja tilapäisten haaksirikkojen aikana toimimaan lisäksi hengenpelastajana. 1900-luvun puolivälistä lähtien populaation lukumäärä on laskenut jyrkästi, koska nykyteknologian vuoksi rotu ei ole enää yhtä tärkeä apu kalastuksessa kuin ennen. Sitä näkee nykyisin mukana veneissä vain harvoin, mutta se on yleinen satamissa pelkkänä seurakoirana. Kantabrian Maataloudellisen Kehityksen Ministeriön laskennan mukaan nykyinen populaatio käsittää 1 200 yksilöä.

## Katso myös
*Espanjanvesikoira
*Portugalinvesikoira

## Lähteet

## Aiheesta muualla
*Asociación Perro de Agua del Cantábrico
Pikkutumpurasammal

**Pikkutumpurasammal** (*Streblotrichum convolutum*) on lehtisammallaji toukosammalten heimossa (*Pottiaceae*). Sitä esiintyy Maan pohjoispuoliskolla ja Australiassa. Laji kasvaa kalkkikallioilla, betonirakenteissa, soraikoissa, tienvarsissa, pelloilla, joutomailla ja paljaalla maalla.

Pikkutumpurasammalen versot kasvavat tyypillisesti viidestä kahteenkymmeneen millimetriä pitkäksi ja muodostavat kirkkaan kellertävänvihreää kasvustoa. Lehdet ovat lajityypilliseen tapaan kiertyneet kuivana. Ne ovat tavallisesti alle yhden millimetrin pitkiä ja leveimmillään noin keskikohdaltaan. Keskisuoni yltää lähes tai juuri lehden suippenevaan kärkeen. Lehtien laidat ovat samantasoisia tai enintään hyvin kapeasti taakäänteisiä lehden alaosassa. Laji lisääntyy pienistä itiöistä tai itujyväsistä.

## Lähteet
* Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. .
* Porley, Ron 2008: Arable Bryophytes: A field guide to the mosses, liverworts, and hornworts of cultivated land in Britain and Ireland. WILDGuides Ltd.

### Viitteet

## Aiheesta muualla
Kuvalinkit:
* Pinkka – Lajintuntemuksen oppimisympäristö: Pikkutumpurasammal (''Streblotrichum convolutum'')
Savikkosiipisammal

**Savikkosiipisammal** (*Fissidens viridulus*) on lehtisammallaji siipisammalten heimossa (*Fissidentaceae*). Sitä esiintyy Maan pohjoisen ja eteläisen puoliskon lauhkealla ja viileällä alueella. Suomessa lajia esiintyy lähes koko maassa epäyhtenäisellä levinneisyysalueella. Se on elinvoimainen (LC) ja eteläosassa melko yleinen.

Savikkosiipisammal kasvaa paljaalla ja kostealla savimaalla. Laji muistuttaa ulkonäöltään pientä saniaisen lehteä. Se on kooltaan hyvin pieni, enintään viisi millimetriä. Itiöpesäkkeitä kasvaa yleisesti, itiöt ovat melko pieniä.

## Lähteet
* Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. .
* Porley, Ron 2008: Arable Bryophytes: A field guide to the mosses, liverworts, and hornworts of cultivated land in Britain and Ireland. WILDGuides Ltd.
### Viitteet
Tunturikoukerosammal

**Tunturikoukerosammal** (*Lescuraea plicata*) on lehtisammallaji viitasammalten heimossa (*Leskeaceae*). Se on ainoa laji *Ptychodium*-suvussa. Tunturikoukerosammalta esiintyy Euroopassa ja Kaukasuksella. Suomen alueella laji on harvinainen ja tavattu kahdesta paikasta Enontekiön Lapin luoteistuntureilta. Lajin on arvioitu hävinneen Suomesta 2000-luvun alun aikana. Vuoden 2019 arvioinnissa se luokiteltiin Suomessa äärimmäisen uhanalaiseksi.

Tunturikoukerosammalen kasvupaikkoja ovat kuivat ja paahteiset kalkkikallioiden seinämät, lohkareet ja liuskekalliot.

## Lähteet
* Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. .
* Rassi, Pertti, Hyvärinen, Esko, Juslén, Aino & Mannerkoski, Ilpo (toim.) 2010: Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki.
### Viitteet
Silta (vuoden 1999 elokuva)

**Silta** (*Un pont entre deux rives*) on vuonna 1999 ensi-iltansa saanut Frédéric Auburtinin ja Gérard Depardieun ohjaama ranskalainen elokuva.

## Näyttelijöitä

## Juoni
1960-luvun Normandiassa kaunis ja järkevä kotirouva Mina menee 15-vuotiaan poikansa kanssa katsomaan West Side Story -elokuvaa. Siellä hän tapaa miehen, johon rakastuu. Pian aviomies saa töitä muualta ja alkaa viettää viikot poissa kotoa. Lopulta Mina muuttaa kotoa uuden rakkautensa luo.

## Lähteet
Majorero

**Majorero** () on espanjalainen koirarotu, joka on Espanjan Kennelliiton hyväksymä. Myös muut Alianza Canina Latina -järjestöön kuuluvat kennelliitot ovat tunnustaneet sen. Se on myös Yhdistyneiden kansakuntien elintarvike- ja maatalousjärjestön *Domestic Animal Diversity Information System* -tietokantaan virallisesti kuuluva rotu. 

## Ulkomuoto
Majorero muistuttaa ulkonäöltään melko paljon castro laboreironkoiraa. Se on keskikokoinen, vankkarakenteinen koira. Sillä sallitaan takaraajoissa kaksoiskannukset. Karvapeitteen ei tule olla liian lyhyt eikä liian pitkä; tavallista pidempi se on hännän alapuolella ja reisien takana. Väritys on aina brindle, jonka sävy vaihtelee beigestä (kellertävä) vihertävään (*verdino*); skaalaan lukeutuvat mm. hunajankeltainen, mantelinkeltainen, vaaleanharmaa, tummanharmaa ja musta. Raitojen tulee kuitenkin pohjavärin sävystä riippumatta aina erottua. Valkoiset merkit niskassa ("kauluri"), rintakehässä, raajojen alaosissa ja hännänkärjessä sallitaan; lisäksi valkoinen viiva (toisinaan kolmiomainen), joka alkaa kirsun takaa ja ulottuu kuonon kautta silmien väliin (toisinaan jopa päälaelle asti) on mahdollinen. Kuonossa on tumma tai musta maski. Urosten säkäkorkeus on 57–63 cm ja paino 30–45 kg, nartuilla vastaavat mitat ovat 55–61 cm ja 25–35 kg.


Kuva:Bardino.jpg|keltabrindle
Kuva:Bardina-Donna-1.jpg|tummabrindle


## Luonne ja käyttäytyminen
Majorero on tyyni, valpas ja tasapainoinen. Paimenkoirana sillä on hyvin vähäinen metsästysvietti, ja se tulee hyvin toimeen muiden lemmikki- ja kotieläinten kanssa. Se ei ole suositeltava rotu kokemattomalle omistajalle ja vaatii oikeanlaisen koulutuksen. Sitä käytetään kotimaassaan paimen-, seura-, perhe- ja vahtikoirana.

Kirjailija ja historioitsija José Viera y Clavijo kuvailee rotua seuraavasti:

*„... hoikan ulkomuotonsa, eloisuutensa, rohkeutensa ja nopeutensa lisäksi sillä on hieno ja harvinaislaatuinen tunneherkkyys, joka auttaa sitä kommunikoimaan ihmisten kanssa. Se ymmärtää ihmisen arvon, taistelee hänen puolestaan, tottelee ja auttaa häntä, puolustaa ja rakastaa häntä... ja tietää tarkalleen miten voi ansaita omistajansa rakkauden.“*

## Alkuperä
Majorero on hyvin vanha rotu. Nimellä *bardino majorero* tunnettu muinainen kanarialainen rotu kuoli alkuperäisessä olomuodossaan sukupuuttoon 1800-luvulla bulldoggien ja mastiffien saavuttua saarille ja risteydyttyä paikallisten koirien kanssa. Rodun pelastuminen on fuerteventuralaisten maanviljelijöiden ja kasvattajien ansiota. Ensimmäinen näyttely majoreroille järjestettiin vuonna 1979 Tuinejen kunnassa Gran Tarajal'n aukiolla, ja siihen osallistui tunnettuja kasvattajia ja sekä espanjalaisia että kansainvälisiä koira-asiantuntijoita ja tuomareita.

### Etymologia
Nimitys *majorero* tarkoittaa sananmukaisesti "fuerteventuralainen". Sen vaihtoehtoinen nimitys *perro de ganado majorero* vastaavasti tarkoittaa "fuerteventuralainen karjakoira" tai oikeammin alkuperäisen käyttötarkoituksen huomioon ottaen "vuohipaimenkoira". 

## Lähteet
### Viitteet

## Aiheesta muualla

*''Majorero Canario''. RSCE  (es)
Timo Oksanen

**Timo Oksanen** (s. 12. huhtikuuta 1976) on suomalainen uransa päättänyt jääpallomaalivahti. Hän pelasi valtaosan urastaan Ruotsin Elitserienissä Bollnäsin joukkueessa. 

Porin Narukerän kasvatti Oksanen pelasi urallaan Suomen ja Ruotsin lisäksi myös kaksi kautta Venäjän mestaruussarjassa. Suomen jääpallomaajoukkueessa hän pelasi yli 80 kertaa.

Timo Oksanen pelasi Suomen joukkueessa useissa jääpallon maailmanmestaruuskilpailuissa. Ensimmäisen kerran hän oli mukana vuonna 2001. Oksanen oli maalivahtina vuoden 2004 loppuottelussa, jossa Suomi voitti ensimmäisen ja toistaiseksi ainoan maailmanmestaruutensa. Hän antoi jatkoajalla pitkän avaussyötön Sami Laakkosen tekemään voittomaaliin. 

Timo Oksasen neljä vuotta nuorempi veli Esa Oksanen on myös pelannut jääpalloa Suomen A-maajoukkueessa.

## Lähteet
*Internet Bandy Database

### Viitteet
Esko Tammilehto

**Esko Tammilehto** (s. 1. huhtikuuta 1958 Kemi) on suomalainen jääpallovalmentaja ja entinen jääpalloilija. Hän valmensi Suomen jääpallomaajoukkuetta vuosina 1999–2004. Vuonna 2004 Suomi voitti Tammilehdon valmennuksessa toistaiseksi ainoan maailmanmestaruutensa. 

## Ura
### Pelaajana
Tammilehto edusti pelaajaurallaan kasvattajaseuransa Veitsiluodon Vastuksen lisäksi Jyväskylän Seudun Palloseuraa, Botniaa sekä ruotsalaista Selånger SK Bandya. Maajoukkueessa Tammilehto pelasi 121 A-maaottelua. Vuoden jääpalloilijaksi hänet valittiin vuonna 1986.

Tammilehto on myös pelannut jalkapalloa. Hän pelasi muun muassa JyP-77:n joukkueessa I divisioonaa kaudella 1982. Lisäksi hän on edustanut Kemin Palloseuraa.

### Valmentajana
Valmentajana Tammilehdon suurin saavutus on Suomen ensimmäinen maailmanmestaruus vuonna 2004. Suomen Valmentajat ry palkitsi hänet tuolloin vuoden joukkuevalmentajana. 

Lisäksi Tammilehto on voittanut kaksi SM-kultaa Warkauden Pallo -35:n valmentajana. Vuoden jääpallovalmentajaksi hänet on valittu neljästi.

## Saavutukset
### Pelaajana
*MM-hopeaa 1987, 1989
*MM-pronssia 1979, 1981, 1983, 1985, 1991
*SM-kultaa 1992 (Botnia)
*SM-hopeaa 1990 (Botnia), 1991 (Botnia)
*SM-pronssia 1976 (Vastus), 1980 (Vastus)
*Vuoden pelaaja 1986 
### Valmentajana
*MM-kultaa 2004
*MM-pronssia 2001
*SM-kultaa 1993 (WP-35), 1994 (WP-35)
*SM-pronssi: 2017 (JPS)
*Vuoden jääpallovalmentaja 1993, 1994, 2002, 2004
*Vuoden joukkuevalmentaja 2004

## Yksityiselämä

Jyväskylässä asuva Tammilehto työskenteli liikunnan sekä tietotekniikan aineopettajana. Lisäksi Tammilehto toimii juniorivalmentajana Jyväskylän Seudun Palloseurassa. Tammilehdon poika Lasse (s. 1996) bedytoi Bandyliigassa kaudella 2013-2014.

## Lähteet
*Kemin Lyseon seniorit
*Suomen Jääpalloliitto, maajoukkuepelaajat
*Jyväskylän Seudun Palloseuran kotisivut 

### Viitteet
HMS Cameleon (1910)

**HMS Cameleon** oli Britannian kuninkaallisen laivaston Acorn-luokan hävittäjä.

## Valmistus

Alus tilattiin Fairfield Shipbuilding and Engineering Companyltä Govanista, missä köli laskettiin 6. joulukuuta 1909. Alus laskettiin vesille 2. kesäkuuta 1910 ja valmistui vielä saman vuoden lopulla joulukuussa.

## Palvelus
Alus myytiin 15. marraskuuta 1921 romutettavaksi.

## Lähteet
*
*
*

### Viitteet
HMS Comet (1910)

**HMS Comet** oli Britannian kuninkaallisen laivaston Acorn-luokan hävittäjä.

## Valmistus

Alus tilattiin Fairfield Shipbuilding and Engineering Companyltä Govanista, missä köli laskettiin 1. helmikuuta 1910. Alus laskettiin vesille 23. kesäkuuta ja valmistui kesäkuussa 1911.

## Palvelus
Alus upposi 6. elokuuta 1918 Itävalta-Unkarin laivaston sukellusveneen torpedoimana.

## Lähteet
*
*
*

### Viitteet
HMS Goldfinch (1910)

**HMS Goldfinch** oli Britannian kuninkaallisen laivaston Acorn-luokan hävittäjä.

## Valmistus

Alus tilattiin Fairfield Shipbuilding and Engineering Companyltä Govanista, missä köli laskettiin 23. helmikuuta 1910. Alus laskettiin vesille 27. heinäkuuta ja valmistui helmikuussa 1911.

## Palvelus
Alus haaksirikkoutui sumussa 18.-19. helmikuuta 1915 välisenä yönä Start Pointissa Sandayssä Orkneyssä. Hylky myytiin romutettavaksi huhtikuussa 1919.

## Lähteet
*
*
*

### Viitteet
HMS Alarm (1910)

**HMS Alarm** oli Britannian kuninkaallisen laivaston Acorn-luokan hävittäjä.

## Valmistus

Alus tilattiin John Brown and Companyltä Clydebankistä, missä köli laskettiin 7. helmikuuta 1910. Alus laskettiin vesille 29. elokuuta ja valmistui maaliskuussa 1911.

## Palvelus
Alus myytiin 9. toukokuuta 1921 romutettavaksi.

## Lähteet
*
*
*

### Viitteet
Kaipiainen (täsmennyssivu)

**Kaipiainen** viittaa seuraaviin:

*Kaipiainen, Kouvolan kylä, kaupunginosa ja taajama
*Kaipiaisten rautatieasema, rautatieasema Kaipiaisissa

## Sukunimi
*Birger Kaipiainen (1915–1988), muotoilija ja keraamikko
*Emil Kaipiainen (k. 1918), punakaartilainen
*Hjalmar Kaipiainen (1888–1918), punakaartilainen
*Maarit Kaipiainen (s. 1952), arkkitehti.
Kananen

**Kananen** on suomalainen sukunimi, joka on muun muassa seuraavilla henkilöillä:

*Antti Kananen (1840–1911), maanviljelijä, valtiopäivämies ja herastuomari
*Arvo Kananen (1916–2014), agrologi, pankinjohtaja ja taidemesenaatti
*Auri Kananen, *Aurikatariina* (s. 1993), YouTube-videoiden tekijä ja tiktokkaaja
*Esko Kananen (1924–2000), kuvanveistäjä
*Juho Kananen (1874–1955), pienviljelijä, SDP:n kansanedustaja
*Kimmo Kananen (s. 1980), pyöräilijä.

## Kuvitteellisia henkilöitä
*Pikku Kananen, piirroshahmo
*Viisas Kana Kananen, piirroshahmo.

## Nimen muita merkityksiä
* Kananen eli Koutajärvenpää, kylä Murmanskin alueen Kantalahden piirin Zaretšenskin kunnassa Venäjällä.
Suomen Windhoekin-suurlähetystö

**Suomen Windhoekin-suurlähetystö** edustaa Suomea Namibiassa. Suurlähetystö perustettiin maahan Namibian itsenäistyttyä vuonna 1990. Suurlähetystössä ei ollut moneen vuoteen varsinaista suurlähettilästä, vaan asiainhoitaja, ja suurlähettiläs oli akkreditoitu Pretoriasta Etelä-Afrikasta. Oma suurlähettiläs on ollut Windhoekissa vuosina 1990–2000 ja jälleen vuodesta 2014.

Suomen suurlähetystö toimii vuonna 1928 rakennetussa rakennuksessa, jonka on rakentanut Schmidtin suku. Rakennus oli suvun omistuksessa aina vuoteen 1990 asti. Sen jälkeen rakennus siirtyi C. J. Hinricksenin omistukseen, joka vuokrasi sen Hollannin suurlähetystölle. Hollannin edustus Namibiassa loppui vuonna 2006, jolloin Suomi muutti kyseiseen rakennukseen. Lisäksi Suomella on kaupungissa asiainhoitajan virka-asunto.

## Suurlähettiläät ja va. asiainhoitajat

## Katso myös
*Suomen ja Namibian väliset suhteet

## Lähteet
Kanniainen

**Kanniainen** on seuraavien henkilöiden sukunimi:

*Anne-Mari Kanniainen (s. 1984), harmonikansoittaja 
*Juho Kanniainen (1875–1929), maanviljelijä, maallikkosaarnaaja ja kansanedustaja (maalaisliitto)
*Kyösti Kanniainen (1871–1915), päätoimittaja ja kansanedustaja (nuorsuomalaiset)
*Vesa Kanniainen (s. 1948), Helsingin yliopiston kansantaloustieteen emeritusprofessori
*Sven Veikko Kanniainen (1890–1918), jääkärivänrikki
*Tuomas Kanniainen (1878–1956), jääkäri.
Kapanen

**Kapanen** on muun muassa seuraavien suomalaisten henkilöiden sukunimi:

*Hannu Kapanen (s. 1951), jääkiekkoilija ja jääkiekkovalmentaja
*Ilari Kapanen (s. 2007), jääkiekkoilija
*Jari Kapanen (s. 1954), jääkiekkoilija
*Karri Kapanen (s. 2000), jääkiekkoilija
*Kasperi Kapanen (s. 1996), jääkiekkoilija, Sami Kapasen poika
*Kimmo Kapanen (s. 1974), jääkiekkoilija, Hannu Kapasen poika
*Konsta Kapanen (s. 2003), jääkiekkoilija, Sami Kapasen poika
*Lauri Kapanen (s. 1985), salibandyn pelaaja
*Niko Kapanen (s. 1978), jääkiekkoilija
*Oliver Kapanen (s. 2003), jääkiekkoilija, Kimmo Kapasen poika
*Pekka Kapanen (1878–1944), järjestöjohtaja, kuoronjohtaja ja toimittaja
*Saku Kapanen (s. 1979), pesäpalloilija
*Sami Kapanen (s. 1973), jääkiekkoilija, Hannu Kapasen poika
*Timo Kapanen (s. 1946), elokuvaaja.
Vladimir Bill-Belotserkovski

**Vladimir Naumovitš Bill-Belotserkovski** (, 9. tammikuuta 1885 Ukrainan Aleksandrija – 1. maaliskuuta 1970 Moskova) oli venäläinen neuvostokirjailija.

Vladimir Bill-Belotserkovski syntyi köyhään juutalaisperheeseen. Hän työskenteli merimiehenä ja asui seitsemän vuotta Yhdysvalloissa. Vuonna 1917 hän palasi Venäjälle, liittyi bolševikkipuolueeseen ja osallistui Venäjän kansalaissotaan.

Bill-Belotserkovski aloitti kirjailijanuransa proletkultin ja Kuznitsa-ryhmän jäsenenä. Hän kirjoitti etupäässä yksinkertaisia propagandanäytelmiä, joista tunnetuin on Venäjän kansalaissotaa kuvaava *Štorm* (”Myrsky”, 1925). 1940-luvun lopulla Bill-Belotserkovski osallistui teoksillaan Neuvostoliiton Yhdysvaltain vastaiseen kampanjaan. Hänet tunnetaan myös osallisuudestaan kirjailija Mihail Bulgakovin vainoon 1920-luvun lopulla.

## Lähteet
Kaasinen

**Kaasinen** on suomalainen sukunimi, joka on muun muassa seuraavilla henkilöillä:

*Aino Kaasinen (1902–1996), kirjastonhoitaja ja vironkielisen kirjallisuuden suomentaja
*Albin Kaasinen (1892–1970), kuvanveistäjä
*Eevi Kaasinen (s. 1930), liikunnanopettaja, koreografi ja runonlausuja, liikuntaneuvos
*Mari Kaasinen (*Kaasinen-Paaso*, s. 1971), muusikko ja laulaja, Värttinä-yhtyeen perustajajäsen
*Sari Kaasinen (s. 1967), laulaja-lauluntekijä, kanteleensoittaja ja kansanmusiikkialan vaikuttaja, Mari Kaasisen sisar
*Sasu Kaasinen (s. 1990), painija
*Taisto Kaasinen (1918–1980), keramiikkataiteilija ja suunnittelija
*Ulla Kaasinen (s. 1960), jalkapalloilija ja valmentaja.

## Entinen nimi
*Olavi Puro (ent. *Kaasinen*, 1883–1933), toimittaja, kansanedustaja (sos.dem.) ja ministeri.
Pjotr Boborykin

**Pjotr Dmitrijevitš Boborykin** (, 27. elokuuta 1836 Nižni Novgorod – 12. elokuuta 1921 Lugano, Sveitsi) oli venäläinen kirjailija.

Pjotr Boborykin syntyi tilanomistajan perheeseen. Hän opiskeli Kazanin ja Tarton yliopistoissa. Boborykin aloitti näytelmäkirjailijana vuonna 1860 ja julkaisi vuosina 1862–1864 omaelämänkerrallisen romaanin *V put-dorogu* (”Matkalle lähtiessä”). Vuosina 1863–1865 hän toimitti ja julkaisi *[[Biblioteka dlja tštenija]]* -kirjallisuuslehteä ja toimi myöhemmin *[[Otetšestvennyje zapiski]]n* kirjeenvaihtajana sekä muun muassa *[[Vestnik Jevropy]]n* ja *[[Severnyi vestnik]]in* avustajana. 1890-luvun alusta lähtien hän asui ulkomailla.

Boborykin on kirjoittanut yli sata romaania, pitkää kertomusta, näytelmää ja kirjallisuustieteellistä teosta. Hän kuvaa niissä 1800-luvun lopun Venäjän yhteiskuntaa kriittisesti naturalismin hengessä. Kestävää arvoa on muistelmateoksella *Za polveka* (”Puolen vuosisadan aikana”). Boborykin tunnetaan myös siitä, että hän toi venäjän kieleen sanan *[[intelligentsia]]* sen nykyisessä merkityksessä.

## Lähteet

## Aiheesta muualla
* Pjotr Boborykinin teoksia Lib.ru-sivustolla
Kun sydän lakkaa lyömästä

**Kun sydän lakkaa lyömästä** (*De battre mon coeur s'est arrêté*) on vuonna 2005 ensi-iltansa saanut Jacques Audiardin ohjaama rikosdraamaelokuva.

## Näyttelijät

## Lähteet
Laulu Martinille

**Laulu Martinille** (*En sång för Martin*) on vuonna 2001 ensi-iltansa saanut tanskalaisen Bille Augustin ohjaama elokuva.

## Näyttelijät

## Juoni

Viulisti Barbara tapaa säveltäjä Martinin. He rakastuvat ja muuttavat yhteen, ja Barbara auttaa Martinia viimeistelemään suurta oopperaansa. Martin alkaa unohdella asioita ja lääkäri toteaa hänen sairastavan Alzheimerin tautia. Barbara pitää Martinista huolta, mutta Martin sulkeutuu vähitellen omaan maailmaansa.

## Lähteet
Fuck the Rules

**Fuck the Rules** (*The Rules of Attraction*) on vuonna 2002 ensi-iltansa saanut Roger Avaryn ohjaama elokuva, joka perustuu Bret Easton Ellisin romaaniin *[[Vetovoiman lait (romaani)|Vetovoiman lait]]*.

## Näyttelijät

## Juoni
Elokuvassa Sean, Lauren ja Paul opiskelevat Camden Collegessa. Elokuva alkaa keskeltä tarinaa, suurista *The end of the world* -juhlista. Siitä siirrytään ajassa taaksepäin, ja vähitellen tarinasta paljastuu uusia näkökulmia, huumeita, seksiä ja väkivaltaa.

## Suomessa käytetty esitysnimi
*Fuck the Rules* on vain Suomen markkinoilla käytetty nimi elokuvasta, jonka nimessä ei muissa kielissä esiinny alatyyliä.

## Lähteet
Casablancan katupojat

**Casablancan katupojat** (*Ali Zaoua, prince de la rue*) on vuonna 2000 ensi-iltansa saanut Nabil Ayouchin ohjaama elokuva.

## Juoni
Kwita, Omar, Boubker ja Ali Zaoua ovat Marokon Casablancan kodittomia kadun asukkeja. Pojat kuuluvat Dibin johtamaan jengiin, mutta aloittavat Alin johdolla kapinan. Ali ottaa pestin messipojaksi laivaan, jossa eräs jengin jäsen tappaa hänet. Muut pojat päättävät antaa hänelle kunnialliset hautajaiset.

## Lähteet
Brad Keselowski

**Bradley Aaron "Brad" Keselowski** (s. 12. helmikuuta 1984 Rochester, Michigan) on yhdysvaltalainen autourheilija. Hän ajaa tällä hetkellä Amerikan suurimmassa moottoriurheilusarjassa NASCAR:issa Penske Racing -tallin riveissä kilpailunumerolla kaksi (kauden aikana hän otti Pensken moottoriurheiluhistorian 500. kilpailuvoiton). Keselowski omistaa myös pienemmissä luokissa kilpailevan Brad Keselowski Racingin.

Keselowski voitti kaudella 2012 ensimmäistä kertaa urallaan NASCAR:in pääluokan Sprint Cupin mestaruuden. 

## Lähteet
HMS Fury (1911)

**HMS Fury** oli Britannian kuninkaallisen laivaston Acorn-luokan hävittäjä.

## Valmistus

Alus tilattiin A. & J. Inglisiltä Pointhousesta, missä köli laskettiin 3. maaliskuuta 1910. Alus laskettiin vesille 25. huhtikuuta 1911 ja valmistui helmikuussa 1912.

## Palvelus
Alus myytiin 4. marraskuuta 1921 romutettavaksi.

## Lähteet
*
*
*

### Viitteet